7. számú melléklet a 125/1993. (IX. 22.) Korm. rendelethez
Az alkotmányos alapismeretek vizsgaszabályzata és a vizsgakövetelmények
A magyar állampolgárságról szóló 1993. évi LV. törvény (a továbbiakban: Ápt.) 4. § (1) bekezdés e) pontja értelmében a honosítását kérő cselekvőképes nagykorú személynek - a hivatkozott törvény 4/A. § (2) bekezdésében meghatározott kivételekkel - alkotmányos alapismeretekből magyar nyelven eredményes vizsgát kell tennie.
1. Az Ápt. 4/A. § (1) bekezdése szerint a vizsgát a lakóhely szerint illetékes megyei (fővárosi) közigazgatási hivatalban kell letenni, a hivatal vezetője által kijelölt vizsgabizottság előtt. Ha a vizsgára jelentkezőnek a személyiadat- és lakcímnyilvántartásban szereplő, illetve a letelepedési vagy tartózkodási engedélyébe bejegyzett lakóhelye a hivatal illetékességi területén kívül van, a hivatal vezetője a vizsgára történő jelentkezést visszautasítja, illetve a vizsgabizottság a vizsgáztatást megtagadja és a jelentkezőt az illetékes hivatalhoz irányítja.
2. A vizsgázónak a vizsgán a Belügyminisztérium által kiadott „Alkotmányos alapismeretek a magyar állampolgárság megszerzéséhez” című tankönyvben foglaltakról kell számot adnia.
A vizsga témakörei a következők:
1. Magyarország helye a Kárpát-medencében, Európában és nemzetközi szervezetekben
2. Magyarország nemzeti jelképei és ünnepei
3. Magyarország történetének fordulópontjai
4. A képzőművészet, a zene és a tudomány kiemelkedő magyar képviselői
5. A magyar irodalom meghatározó személyiségei
6. Az Alkotmány alapvető intézményei
7. A közigazgatás felépítése
8. Alapvető állampolgári jogok és kötelezettségek
9. A magyar állampolgárság
3. A vizsgára a jelentkezési lap (1. számú függelék) kitöltésével lehet jelentkezni. A jelentkezési lap nyomtatvány átadásakor a jelentkezőt tájékoztatni kell a vizsgakövetelményről, a vizsga díjáról, valamint arról, hogy írásban kérheti a vizsgadíj elengedését vagy mérséklését.
4. A közigazgatási hivatal a vizsgára jelentkezés elfogadását elhalaszthatja, ha a vizsgakötelezettség kétséges. Ebben az esetben a jelentkezőt felhívja, hogy az Ápt. 13. § (1) bekezdése szerint illetékes anyakönyvvezető segítségével az állampolgársági kérelme jogi minősítésének, illetve állampolgársági helyzetének megállapítása végett keresse meg a Belügyminisztérium állampolgársági ügyekben eljáró szervét.
5. Az Ápt. végrehajtásáról szóló 125/1993. (IX. 22.) Korm. rendelet (a továbbiakban: Vhr.) 13. § (6) bekezdésében meghatározott vizsgadíjat a közigazgatási hivatal számlájára kell befizetni. A jelentkezési laphoz mellékelni kell a vizsgadíj befizetését igazoló csekkszelvényt vagy átvételi elismervényt, illetve a vizsgadíj elengedésére vagy mérséklésére irányuló kérelmet.
6. A vizsgadíj méltányosságból történő elengedéséről vagy mérsékléséről a közigazgatási hivatal vezetője a vizsga napjának kitűzése előtt a kérelmezőt értesíti.
7. A vizsga napját a közigazgatási hivatal munkarendjének megfelelően, a jelentkező igényeire is tekintettel, kell megállapítani. A vizsga időpontjáról és helyéről a Jelentkezési lap átvételekor vagy legalább 15 nappal a vizsga előtt kell a jelentkezőt írásban értesíteni.
8. Vizsgára az bocsátható, aki a megállapított vizsgadíjat befizette, vagy a hivatal vezetője a vizsgadíjat elengedte.
9. A vizsgát a Vhr. 13. § (3) bekezdésében megjelölt képesítéssel rendelkező személyek közül a közigazgatási hivatal vezetője által megbízott háromtagú vizsgabizottság előtt kell letenni. A vizsgabizottság elnöke vezeti a bizottság munkáját és gondoskodik a vizsga jogszerű és zavartalan lebonyolításáról. A vizsgabizottság elnöke kizárja a vizsgából azt, aki a vizsga rendjét megzavarja, vagy szabálytalanságot, illetve visszaélést követ el. A vizsgából történő kizárást jegyzőkönyvezni kell.
10. A vizsgabizottság mellett jegyzőkönyvvezető működik, aki vezeti a jegyzőkönyvet és elvégzi a vizsgával kapcsolatos egyéb adminisztratív teendőket.
11. A vizsgára jelentkező, illetve a vizsgabizottság tagjai és a jegyzőkönyvvezető egyaránt bejelenthet összeférhetetlenségi okot vagy elfogultságot. A közigazgatási hivatal vezetője a bejelentést megvizsgálja, és a jelentkező vizsgáztatására más vizsgabizottságot jelölhet ki. Ha a bejelentést a hivatal vezetőjével kapcsolatban teszik, a belügyminisztertől kérhető a vizsgáztatásra másik közigazgatási hivatal kijelölése.
12. A vizsgabizottság tagjait és a jegyzőkönyvvezetőt tiszteletdíj illeti meg. A vizsgabizottság elnökét 1800 Ft, a vizsgabizottság tagjait 1000 Ft, a jegyzőkönyvvezetőt 500 Ft tiszteletdíj illeti meg vizsgázónként.
13. A vizsga írásbeli és szóbeli részből áll. A vizsga írásbeli vagy szóbeli része alól a jelentkező testi fogyatékosságára tekintettel orvosi igazolás alapján adhat felmentést a vizsgabizottság elnöke. Az orvosi igazolást a jegyzőkönyvhöz mellékelni kell.
14. A vizsga írásbeli és szóbeli részét egy napon kell letenni. A szóbeli vizsga előtt a vizsgázó részére legalább 30 perc felkészülési időt kell biztosítani.
15. A vizsgáról jegyzőkönyvet kell felvenni (2. számú függelék), melyben a sikeres vizsgáról kiadott igazolás átadását is rögzíteni kell. A vizsga adatait a vizsganyilvántartó-könyvbe (3. számú függelék) be kell jegyezni, melyet a vizsgabizottság elnöke hitelesít.
16. A vizsga eredményét „megfelelt”, illetve „nem felelt meg” minősítéssel kell értékelni. A megfelelt eredménnyel vizsgázónak a vizsgáról igazolást kell kiadni.
17. Az „igazolás alkotmányos alapismeretek vizsgáról” biztonsági okmány, melyet a közigazgatási hivatal a Belügyminisztérium kijelölt szervétől szerez be. A közigazgatási hivatal vezetője felelős a biztonsági okmány adminisztratív védelmére meghatározott szabályok betartásáért.
18. A vizsganyilvántartó-könyv és az „igazolás alkotmányos alapismeretek vizsgáról” közokirat. A vizsganyilvántartó-könyv nem selejtezhető, melyet a közokiratokról, a közlevéltárakról és a magánlevéltári anyag védelméről szóló 1995. évi LXVI. törvény 12. § (1) bekezdése alapján az illetékes levéltárnak át kell adni. A vizsga egyéb iratainak (jelentkezési lap, egyéb kérelem, értesítés, az írásbeli dolgozat, valamint a jegyzőkönyv) megőrzési ideje 15 év.
19. A sikertelen vizsga megismételhető. A megismételt vizsgáért a Vhr. 13. § (6) bekezdésében megállapított díjat kell fizetni. Ha a vizsga részben volt sikertelen (írásbeli vagy szóbeli rész), a vizsgadíj ötven százalékát kell megfizetni.
20. A Vhr. 13. §-ának (7) bekezdésében meghatározott esetben a vizsgadíjat a kérelmezőnek vissza kell fizetni.
21. Az elveszett vagy megsemmisült igazolásról a vizsgázó kérelmére a közigazgatási hivatal vezetője a vizsganyilvántartó-könyv alapján igazolás-másolatot ad ki.
1. számú függelék
JELENTKEZÉSI LAP 
alkotmányos alapismeretek vizsgára
A magyar állampolgárságról szóló 1993. évi LV. törvény 4. § (1) bekezdés e) pontjában előírt alkotmányos alapismeretek vizsgára jelentkezem.
Személyi adataim:
Házassági név: .................................................................................................................................
Születési családi név: ............................................... utónév: ............................................................
Születési hely: ........................................................ (ország) .................................... (város/község)
Születési idő: .......................................................... év ................................ hó ....................... nap
Állampolgársága(i): .........................................................................................................................
Lakóhelye: ____ ................................................................................................. (város/község)
......................................................... utca ................ hsz. .............. em. .............. ajtó
Személyazonosító igazolványának / letelepedési engedélyének / tartózkodási engedélyének száma: ...............................................................................
Apja családi neve: .................................................. utóneve: ........................................................
Apja születési helye: ................................................ ideje: ............................................................
Apja állampolgársága: ...................................................................................................................
Apja volt-e magyar állampolgár: ................................ mikortól meddig: .........................................
Anyja születési családi neve: ...................................... utóneve: ......................................................
Anyja születési helye: ................................................ ideje: ...........................................................
Anyja állampolgársága: ..................................................................................................................
Anyja volt-e magyar állampolgár: ............................... mikortól meddig: ........................................
Tudomásul veszem, hogy a vizsgáért 28 000 Ft-ot kell befizetnem a közigazgatási hivatal számlájára.
Tudomásul veszem, hogy a vizsga tananyaga az „Alkotmányos alapismeretek a magyar állampolgárság megszerzéséhez” című tankönyv.
Kelt: ..................................................................
 	 	
 	 .................................................................... 
kérelmező	
A vizsga időpontjaként .......................... év ....................................... hó ........... napját jelölöm ki.
 	 	
 	 .................................................................... 
közigazgatási hivatal vezetője	
A tájékoztatást tudomásul vettem.
 	 	
 	 .................................................................... 
kérelmező	
2. számú függelék
Ügyszám: .....................................
JEGYZŐKÖNYV 
alkotmányos alapismeretek vizsgáról
Készült a ............................... Közigazgatási Hivatalban .......... év ......................... hó ........ napján a magyar állampolgárságról szóló 1993. évi LV. törvény 4. § (1) bekezdés e) pontjában előírt alkotmányos alapismeretek vizsgáról.
A vizsgázó
Házassági neve: .............................................................................................................................
Születési családi és utóneve: ...........................................................................................................
Születési helye: ......................................................... ideje: ...........................................................
Anyja születési családi és utóneve: .................................................................................................
Lakóhelye: ....................................................................................................................................
Az írásbeli vizsga eredménye: ........................................................................................................
A szóbeli vizsga eredménye: ..........................................................................................................
A vizsga együttes eredménye: .......................................................................................................
A vizsgázó személyazonosságát ellenőriztem.
Személyazonosító igazolványának / letelepedési engedélyének / tartózkodási engedélyének száma: .......................
A vizsgázó részére az alkotmányos alapismeretek vizsgáról a ................ számú igazolást kiadtam.
Kelt: ..........................................................................................
 	 	
 .................................................................... 
a vizsgabizottság tagja	 .................................................................... 
a vizsgabizottság tagja	
 	 	
 .................................................................... 
a vizsgabizottság elnöke	 .................................................................... 
jegyzőkönyvvezető	
Az alkotmányos alapismeretek vizsgáról a .......................................... számú igazolást átvettem.
Kelt: .....................................................................................
 	 	
 	 .................................................................... 
vizsgázó	
3. számú függelék
VIZSGANYILVÁNTARTÓ-KÖNYV 
alkotmányos alapismeretek vizsgáról
 	 	 	 A vizsgázó	 	 	
 
Sorszám	 
Ügyszám	 
Dátum	 
neve	 szül. helye, 
ideje, anyja 
neve	 
lakóhelye	 A vizsga 
eredménye	 
Megjegyzés